ལོ་ན་དྲུག་ཅུ་ལྷག་ཟིན་པའི་བསོད་ནམས་ཚེ་རིང་ནི་གྲོང་སྡེ་དེའི་རྫ་ནག་བཟོ་བའི་དུས་ཡུན་ཆེས་རིང་བའི་རྫ་ནག་བཟོ་མཁན་ཞིག་ཡིན་ཞིང་།ད་བར་ལོ་ངོ་ལྷག་གི་ལོ་རྒྱུས་ལྡན་ཏེ།གྲོང་སྡེའི་ནང་གི་རྫ་ནག་བཟོ་བའི་ཉམས་མྱོང་ཆེས་ཕུན་སུམ་ཚོགས་པོ་ལྡན་པའི་དགེ་རྒན་ཆེན་མོར་གྱུར་ཡོད།ཁོང་ལོ་ན་བཅུ་གཅིག་གི་སྐབས་སུ།ཨ་མེས་ལ་རྫ་ནག་བཟོ་བའི་ལག་རྩལ་སྦྱངས་ཤིང་།རང་གིས་བཟོས་པའི་རྫ་ནག་ནི་ཁྱིམ་ཚང་གི་རྒྱུན་སྤྱོད་དུ་བྱས་པ་རེད།བསམ་ཡུལ་ལས་འདས་པ་ཞིག་ནི་རྗེས་སུ་རང་ཉིད་ཀྱི་ལག་རྩལ་དེ་ཁྱིམ་ཚང་གི་དཔལ་འབྱོར་ཡོང་ཁུངས་གཙོ་བོར་གྱུར་ཞིང་།རང་ཉིད་ཀྱང་རྒྱལ་ཁབ་རིམ་པའི་དངོས་མིན་ཤུལ་བཞག་རིག་རྫས་ཀྱི་རྒྱུན་འཛིན་པ་ཞིག་ཏུ་གྱུར་བ་རེད།མིག་སྔར།བསོད་ནམས་ཚེ་རིང་ཁྱིམ་ཚང་གཅིག་ལ།མི་བཞི་རྫ་ནག་བཟོ་བའི་ལས་ཀ་བྱེད་བཞིན་ཡོད་དེ།རང་ཉིད་དང་བུ་ཚ་ཆེ་བ་མ་གཏོགས་པར།མག་པ་དང་ཚ་བོ་ཡང་འདྲ་མིན་སྣ་ཚོགས་ཀྱི་རྫ་ནག་བཟོ་བཞིན་ཡོད།ཞོགས་པའི་ཆུ་ཚོད་དགུ་པ་ནས་ཕྱི་དྲོའི་ཆུ་ཚོད་དྲུག་པའི་བར་ནི།བསོད་ནམས་ཚེ་རིང་ཁྱིམ་ཚང་གིས་རྫ་ནག་བཟོ་བའི་དུས་ཚོད་ཡིན།